Florin Dumitrescu este în centrul atenției, după ce fostul jurat Chefi la Cuțite a refuzat să se prezinte la filmările pentru noul sezon al emisiunii. Bucătarul nu este deloc speriat de situație. Mesajul lui Florin Dumitrescu în plin scandal cu Antena 1: "E greu, dar nu mă las!". Foto
Pe 12 martie 2024, Antena Group a deschis mai multe acțiuni în instanță împotriva celor trei foști jurați ai emisiunii Chefi la Cuțite. Decizia a fost luată după ce Cătălin Scărlătescu, Florin Dumitrescu și Sorin Bontea au refuzat să se prezinte la filmările pentru noul sezon, invocând o stare de oboseală profundă.
Două dintre acțiunile intentate de Antena Group îi vizează pe Florin Dumitrescu și partenera lui de viață, Cristina Sima Dumitrescu. Obiectul dosarului împotriva bucătarului este reprezentat de "pretenții", potrivit informațiilor publicate pe Portalul Instanţelor de Judecată.
Florin Dumitrescu a reacționat public privind situația în care se află, precizând mai în glumă, mai în serios că începe să se teamă chiar și pentru viața sa. Fostul chef a spus că a învățat multe în ultima perioadă despre lumea tribunalului, înțelegând că hârtia suportă orice.
Chiar și așa, fostului bucătar de la Antena 1 începe să îi fie teamă să nu se ajungă și la alte lucruri, potrivit mesajului transmis chiar de el:
"Poate ar fi cazul să îmi fac un filmuleț cu semnele corporale și să îmi las gps-ul pornit constant să pot fi găsit în orice situație, că practic doar atât a mai rămas".
Florin Dumitrescu le-a transmis foștilor colegi de muncă și angajatori noroc și sănătate, exprimându-și speranța ca, la un moment dat, să revină la gânduri mai bune. Scandalul dintre fostul jurat de la Chefi la Cuțite și Antena 1 nu se oprește însă în acest punct.
Partenerul Cristinei Sima Dumitrescu, acționată la rândul său în instanță de Antena Group, nu pare să fie tocmai zen, în ciuda lucrurilor vehiculate de unele voci. Florin Dumitrescu a publicat în urmă cu puțin timp, pe rețelele sociale, o fotografie cu el la sala de forță.
"Încerc să dau aparatul ăsta peste cap. E greu, dar nu mă las!", este descrierea publicată de Florin Dumitrescu la o fotografie din sala de sport, sugerând că acesta este modul în care preferă să își descarce nervii acumulați în ultima perioadă de timp.